**Ministru kabineta noteikumu projekta “Ceļu satiksmes drošības padomes nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ceļu satiksmes drošības padome (turpmāk — padome) ir konsultatīva institūcija, kuras darbības mērķis ir sekmēt vienotas valsts politikas izstrādi un īstenošanu ceļu satiksmes drošības jomā, lai paaugstinātu vispārējo ceļu satiksmes drošības līmeni valstī.Esošie Ministru kabineta 2003.gada 23.septembra noteikumi Nr.530 “Ceļu satiksmes drošības padomes nolikums” tiek aizstāti jauniem ar jauniem Ministru kabineta noteikumiem, kuros tiktu noteikts, ka padomes sekretariāta funkcijas veiks Satiksmes ministrijas Autosatiksmes departaments. Tāpat arī tiktu aprakstīta lēmumu pieņemšanas kārtība rakstveida procedūrā, tāpat ar padomes nolikumu tiek precizēta Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.pantā noteikto līdzekļu pieprasījuma iesniegšanas kārtība, kā arī atskaišu iesniegšanas kārtība. Visbeidzot ar padomes nolikumu tiek noteiktas padomes domnīcas funkcijas, kā arī veiktas izmaiņas padomes locekļu sastāvā. |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 13.pants;Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.pants;Valsts kontroles 2017.gada 22.decembra revīzijas ziņojums Nr.2.4.1.-19/2016 “Vai ceļu satiksmes drošības politika tiek plānota un īstenota efektīvi?” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ceļu satiksmes drošības padome (turpmāk — padome) ir konsultatīva institūcija, kuras darbības mērķis ir sekmēt vienotas valsts politikas izstrādi un īstenošanu ceļu satiksmes drošības jomā, lai paaugstinātu vispārējo ceļu satiksmes drošības līmeni valstī.Pašlaik Ceļu satiksmes drošības padomes darbību reglamentē Ministru kabineta 2003.gada 23.septembra noteikumus Nr.530 “Ceļu satiksmes drošības padomes nolikums”, savukārt ar Ministru kabineta noteikumu projektu “Ceļu satiksmes drošības padomes nolikums” (turpmāk – padomes nolikums) tiek precizēta un papildināta padomes darba kārtība, galvenokārt veicot šādas izmaiņas: - Padomes nolikums nosaka, ka padomes sekretariāta funkcijas līdzšinējā sekretariāta – VAS “Ceļu satiksmes drošības direkcija” (turpmāk – CSDD) vietā turpmāk veiks Satiksmes ministrijas Autosatiksmes departaments, kā arī padomes sekretārs būs Satiksmes ministrijas Autosatiksmes departamenta direktors.- Ar padomes nolikumu tiek aprakstīta lēmumu pieņemšanas kārtība rakstveida procedūrā.- Ar padomes nolikumu tiek precizēta Sauszemes transportlīdzekļu īpašnieku civiltiesiskās atbildības obligātās apdrošināšanas likuma (turpmāk – OCTA likums) 57.pantā noteikto līdzekļu pieprasījuma iesniegšanas kārtība, kā arī atskaišu iesniegšanas kārtība. Pieteikumos iesniedzējam būs jānorāda mērķis, pamatojums un prognozētie rezultatīvie rādītāji. Attiecīgi, iesniedzot atskaites, par sasniegto būs jāatskaitās.- Ar padomes nolikumu tiek noteiktas Padomes domnīcas funkcijas.- Padomes sastāvā turpmāk tiek iekļauts Valsts tiesu ekspertīžu biroja pārstāvis.Valsts kontroles 2017.gada 22.decembra revīzijas ziņojumā Nr.2.4.1.-19/2016 “Vai ceļu satiksmes drošības politika tiek plānota un īstenota efektīvi?” (turpmāk – revīzija) ir Satiksmes ministrijai ir uzdots kā par ceļu satiksmes jomu atbildīgajai iestādei organizēt efektīvu OCTA likumā paredzēto naudas līdzekļu ceļu satiksmes negadījumu novēršanas (profilakses) pasākumiem piešķiršanas un vērtēšanas kārtību (Valsts kontroles ieteikums Nr.4). Līdz ar to ir sagatavoti precizējumi padomes nolikumā, attiecīgi nosakot kārtību, kādā tiek organizēta OCTA likumā paredzēto līdzekļu piešķiršanas un vērtēšanas kārtība.Padomes nolikuma 1.-3.punkts nosaka vispārīgos padomes uzdevumus un padomes tiesības.Padomes nolikuma 4.-11.punkts nosaka padomes sastāvu, padomes sēžu norises biežumu, kā arī nosaka, ka padomes sekretariāta un padomes sekretāra funkcijas un pienākumus, kuras veic Satiksmes ministrijas Autosatiksmes departaments un šī departamenta direktors.Padomes nolikuma 12.-23.punkts nosaka kārtību, kādā savu darbību īsteno padome: - sēdes materiālu, dokumentu un protokolu aprites kārtību; - padomes lēmumu pieņemšanas kārtību, tai skaitā rakstveida procedūrā; - kārtību, kādā noris ceļu satiksmes negadījumu novēršanai plānoto pasākumu priekšlikumu izskatīšana un ieviešana (1.pielikums), kā arī atskaites sniegšana pēc pasākuma izpildes (2.pielikums); Padomes nolikuma 24.-29.punkti nosaka kārtību, kādā savu darbību īsteno padomes domnīca: - domnīca īsteno ceļu satiksmes drošības aktuālāko jautājumu izskatīšanu ekspertu līmenī padomes sēžu starplaikos; - domnīcas darba organizāciju īsteno Satiksmes ministrijas Autosatiksmes departaments; - domnīcas sanāksmēs piedalās pārstāvji no Satiksmes ministrijas Autosatiksmes departamenta, Valsts policijas, Valsts ugunsdzēsības un glābšanas dienesta, Valsts tiesu ekspertīžu biroja, valsts akciju sabiedrības "Ceļu satiksmes drošības direkcija", valsts akciju sabiedrības “Latvijas Valsts ceļi”, kā arī tiek pieaicināti atbilstošās nozares eksperti atkarībā no sanāksmes darba kārtībā iekļautajiem jautājumiem; - par domnīcā izskatītajiem jautājumiem tiek informēta padome, kā arī priekšlikumus par naudas līdzekļu izlietojumu ceļu satiksmes negadījumu novēršanas (profilakses) pasākumiem saskaņā ar OCTA likuma 57.panta otro daļu sākotnēji var izskatīt Domnīcā.Padomes nolikums izskatīts un atbalstīts padomes 2018.gada 20.septembra sēdē (protokola 3.1.apakšpunkts). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Biedrība “Latvijas Transportlīdzekļu apdrošinātāju birojs”, VAS „Ceļu satiksmes drošības direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |
| --- |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
|  2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2018.gada 4.oktobrī. |
|  3. | Sabiedrības līdzdalības rezultāti | Sabiedrības atsauksmes nav saņemtas. |
|  4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Iekšlietu ministrija, Finanšu ministrija, Izglītības un zinātnes ministrija, Tieslietu ministrija, Veselības ministrija, Valsts policija, Valsts ugunsdzēsības un glābšanas dienests, valsts akciju sabiedrība “Latvijas Valsts ceļi”, valsts akciju sabiedrība “Ceļu satiksmes drošības direkcija”, biedrība “Latvijas Pašvaldību savienība”, Rīgas Tehniskās universitāte, Rīgas dome, biedrība “Latvijas Automoto biedrība”, biedrība “Latvijas Transportlīdzekļu apdrošinātāju birojs”, biedrība "Latvijas Riteņbraucēju apvienība", biedrība “Latvijas Motoklubu asociācija”, Valsts tiesu ekspertīžu birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Normatīvā akta izpilde tiks nodrošināta Satiksmes ministrijas, Iekšlietu ministrijas, Finanšu ministrijas, Izglītības un zinātnes ministrijas, Tieslietu ministrijas, Veselības ministrijas, Valsts policijas, Valsts ugunsdzēsības un glābšanas dienesta, valsts akciju sabiedrības “Latvijas Valsts ceļi”, valsts akciju sabiedrības “Ceļu satiksmes drošības direkcija”, biedrības “Latvijas Pašvaldību savienība”, Rīgas Tehniskās universitātes, Rīgas domes, biedrības “Latvijas Automoto biedrība”, biedrības “Latvijas Transportlīdzekļu apdrošinātāju birojs”, biedrības "Latvijas Riteņbraucēju apvienība", biedrības “Latvijas Motoklubu asociācija”, Valsts tiesu ekspertīžu biroja līdzšinējo funkciju ietvaros. |
| 3. | Cita informācija | Nav. |

Satiksmes ministrs U.Augulis

Vīza: Valsts sekretārs K.Ozoliņš

J.Kalniņš, 67028118

janis.kalnins@sam.gov.lv